hotchpotch/miracl-hf-unified huggingface dataset:
จีบรีล ซีเซ
จีบรีล ซีเซ (, เกิดวันที่ 12 สิงหาคม ค.ศ. 1981) เป็นนักฟุตบอลชาวฝรั่งเศส-ไอวอรี่ โคสต์ ตำแหน่งกองหน้า ปัจจุบันเล่นให้กับสโมสรฟุตบอลวิเชนซา 1902 โดยพ่อของเขา มองก์ ซีเซ จีบรีลลา เคยเป็นกองหลังและอดีตกัปตันทีมชาติไอวอรี โคสต์ ของสโมสรอาร์ลส์ อาวีญง
ฌิบริล ซิสเซ่เคยเล่นให้กับสโมสรฟุตบอลชื่อดังในยุโรปมาแล้วหลายสโมสรเช่น มาร์แซย์, ลาซีโอ, อาร์ลาวีญง, โอแซร์ รวมไปถึงลิเวอร์พูล สโมสรที่เขาประสบความสำเร็จมากที่สุด โดยในปี ค.ศ. 2005 ซีเซได้ลงเล่นให้กับลิเวอร์พูลในนัดที่แข่งยูฟ่าแชมเปียนส์ลีกตอนเจอกับเอซี มิลานในช่วงฤดูกาล 2004-05 โดยเขาได้ทำประตูสำคัญให้กับทีม ซึ่งช่วยทำให้ลิเวอร์พูลกลับมาตีเสมอเอซีมิลานได้ 3-3 แล้วก็ได้แชมป์ด้วยการชนะจุดโทษไป 3-2 ซีเซมีบทบาทกับทีมลิเวอร์พูลมาก ซึ่งซีเซได้แชมป์กับลิเวอร์พูล 3 ครั้ง คือ ยูฟ่าแชมเปียนส์ลีก ยูฟ่าซูเปอร์คัพ และเอฟเอคัพ โดยราฟาเอล เบนีเตซ ผู้จัดการทีมลิเวอร์พูลในช่วงนั้นได้สนับสนุนเขาให้ลงเล่นเป็นตัวจริงบ่อยครั้ง
จีบรีล ซีเซ มีพ่อและแม่เป็นชาวไอวอรีโคสต์ โดยพ่อของเขา "มองก์ ซีเซ จีบรีลลา" เป็นอดีตกัปตันทีมชาติไอวอรีโคสต์เล่นในตำแหน่งกองหลัง และได้ย้ายมาเล่นฟุตบอลที่ประเทศฝรั่งเศสในปี 1974 ก่อนจะเลิกเล่นกับสโมสรอาร์ลส์ อาวิญง ในระดับดิวิชัน 2 ฝรั่งเศส ในปี 1979
ซีเซ เกิดที่เมืองอาร์ลส์ ในจังหวัดบุช-ดูว์-โรน เป็นบุตรคนสุดท้อง จากจำนวนพี่น้องของเขาทั้งหมด 7 คน ได้แก่ เอ็นม่า, ดามาเย่, อาบู, โฟเด้, เซนี่ และ ฮะหมัด
เดือนมิถุนายน ปี 2005 ซีเซ ที่ขณะนั้นเล่นให้กับสโมสรสโมสรฟุตบอลลิเวอร์พูล ได้เข้าพิธีแต่งงานกับ "จูด ริตต์เลอร์" ช่างทำผมชาวเวลส์และทั้งคู่มีบุตรด้วยกัน 3 คน ได้แก่ "แคสเซียส เคลย์", "ปรินซ์ โคเบ" และ "มาร์เลย์ แจ๊คสัน" โดยก่อนหน้านี้ ซีเซ มีลูกสาวคนแรกชื่อว่า "อิโลนา" ซึ่งเป็นบุตรของเขาที่เกิดกับอดีตแฟนสาวที่เลิกรากันไป
ปี ค.ศ. 2012 จีบรีล ซีเซ่ ได้หย่าขาดกับภรรยา ก่อนที่จะไปคบหากับ มารี-เซซีล เลนซินี และมีบุตรอีกหนึ่งคนในปี ค.ศ. 2015 ชื่อ "กาเบรียล"
ครอบครัวของ จีบรีล ซีเซ เป็นมุสลิม โดยชื่อ "จีบริล" ของเขาถูกตั้งมาจาก ญิบรีล หรือ ญิบรออีล (جبريل‎) ซึ่งเป็นมลาอิกะฮ์หรือทูตนำสาร์นของอัลลอฮ์ โดยภายหลังเขาได้ออกจากอิสลาม และหันมานับถือศาสนาคริสต์ นิกายโรมันคาทอลิก แต่ยังใช้ชื่อเดิม
นอกจากการเล่นฟุตบอลแล้ว จีบรีล ซีเซ ยังเคยร่วมแสดงในฐานะนักแสดงรับเชิญในภาพยนต์เรื่องแท็กซี่ 4 ซิ่งระเบิด บ้าระห่ำ ในปี 2007 และเป็นเจ้าของผลิตภัณฑ์น้ำหอมและเสื้อผ้าที่ชื่อว่า "Mr Lenoir"
บริแทนเนียสเตเดียม
บริแทนเนียสเตเดียม เป็นสนามฟุตบอลที่เป็นที่นั่งทั้งหมด ตั้งอยู่ที่เมืองสโตก-ออน-เทรนต์ สหราชอาณาจักร และเป็นสนามเหย้าของสโมสรฟุตบอลสโตกซิตี ทีมจากพรีเมียร์ลีกอังกฤษ โดยสนามนี้จุผู้คนได้ 27,598 คน
แซนเทเทียนน์ (วงดนตรี)
แซนเทเทียนน์ (, ) เป็นวงดนตรีอิเล็กทรอนิกส์สัญชาติอังกฤษ ก่อตั้งในปี 1990 ในลอนดอน ประกอบด้วยแซราห์ แครกเนลล์, บ็อบ สแตนลีย์ และพีต วิกส์ ชื่อของวงได้ตั้งตามชื่อของทีมฟุตบอลฝรั่งเศส อาแอ็ส แซ็งเตเตียน (AS Saint-Étienne)
ประไพพรรณ พศบูรณินทร์
ประไพพรรณ พศบูรณินทร์ (นามสกุลเดิม: เส็งประเสริฐ) อดีตสมาชิกสภาผู้แทนราษฎรจังหวัดราชบุรี สังกัดพรรคประชาธิปัตย์ และเป็นสมาชิกสภาผู้แทนราษฎรที่อายุน้อยที่สุดในประเทศไทย คือ ได้รับเลือกตั้งขณะมีอายุ 25 ปี 9 วัน
นางสาวประไพพรรณ (ชื่อเล่น : บุ๋ม) เกิดเมื่อวันที่ 28 ธันวาคม พ.ศ. 2518 สำเร็จการศึกษาระดับปริญญาตรี สาขานิเทศศาสตร์ เอกการประชาสัมพันธ์ ระดับปริญญาโท สาขาการจัดการภาครัฐและภาคเอกชน จากสถาบันบัณฑิตพัฒนบริหารศาสตร์
นางสาวประไพพรรณ ได้รับเลือกตั้งเป็นสมาชิกสภาผู้แทนราษฎร จังหวัดราชบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ เป็น ส.ส.ที่อายุน้อยที่สุดที่ในสภาผู้แทนราษฎรไทย ชุดที่ 21 ต่อมาได้ลาออกจากพรรคประชาธิปัตย์ ในเดือนกันยายน พ.ศ. 2547 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้รับเลือกตั้งในระบบบัญชีรายชื่อ สังกัดพรรคไทยรักไทย
โอเมะ
โอเมะ () เป็นเมืองในเขตโตเกียวตะวันตก ทางทิศตะวันตกของกรุงโตเกียว สถาปนาขึ้นเมื่อวันที่ 1 เมษายน 1951 จากการรวมหมู่บ้านขนาดเล็กหลายหมู่บ้านรวมกับเมืองโอเมะเดิม เป็นเมืองที่มีชื่อเสียงในเรื่องบ๊วย ปัจจุบันมีจำนวนประชากร 139,932 คน
แม่น้ำมงคลบุรี
แม่น้ำมงคลบุรี (Mongkol Borei River) เป็นแม่น้ำในตำบลมงคลบุรี จังหวัดบันทายมีชัยทางตะวันตกของกัมพูชา ไหลจากชายแดนไทยด้านจังหวัดสระแก้ว จากนั้นผ่านตำบลมงคลบุรีและพื้นที่ใกล้เคียงไหลไปสู่ทะเลสาบเขมร สะพานข้ามแม่น้ำนี้ถูกทำลายไปในสมัยเขมรแดง
เซกอง (แม่น้ำ)
เซกอง หรือ แม่น้ำกอง (; ; ) เป็นแม่น้ำในเอเชียตะวันออกเฉียงใต้ เริ่มจากจังหวัดเถื่อเทียน-เว้ในเวียดนามกลางและไหลไป 480 กิโลเมตร ผ่านลาวใต้และกัมพูชาตะวันออก ไปรวมกับแม่น้ำโขงใกล้เมืองสตึงแตรง บางส่วนของแม่น้ำเป็นเส้นแบ่งแดนระหว่างกัมพูชากับลาว
วีระพันธ์ วอกลาง
พลเรือตรีวีระพันธ์ วอกลาง เป็นอาจารย์และผู้อำนวยเพลง ทำหน้าที่เป็นวาทยากรของวงดุริยางค์ราชนาวี กองดุริยางค์ทหารเรือ จนได้รับโปรดเกล้าฯให้ดำรงค์ตำแหน่งพลเรือตรีคนแรกและคนเดียวทางด้านสาขาดนตรี เป็นผู้วางรากฐานและร่วมก่อตั้งวงดุริยางค์ซิมโฟนีกรุงเทพ (BSO) หลังเกษียณอายุราชการจากกองดุริยางค์ทหารเรือ ยังคงเป็นอาจารย์สอนดนตรี ไวโอลิน วิโอล่า ทฤษฎีดนตรี การประพันธ์เพลง และการอำนวยเพลงที่โรงเรียนดนตรีวีระพันธ์ ดุริยางค์ พลเรือตรีวีระพันธ์ วอกลาง ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีสากล) พุทธศักราช ๒๕๕๑
พลเรือตรีวีระพันธ์ วอกลาง เข้ารับการศึกษาในโรงเรียนดุริยางค์ทหารเรือเมื่อปีพ.ศ. 2500 เมื่อสำเร็จการศึกษาก็เข้ารับราชการในตำแหน่งนักไวโอลิน ในวงดุริยางค์ราชนาวี กองดุริยางค์ทหารเรือ และได้รับทุนกองทัพเรือไปศึกษาต่อ ณ ประเทศสหราชอาณาจักร
สเคทาเฟียลักเรคยาวิเกอร์
สเคทาเฟียลักเรคยาวิเกอร์ () เป็นทีมฮอกกี้น้ำแข็งในเรคยาวิก ประเทศไอซ์แลนด์ โดยเข้าร่วมแข่งขันในรายการไอซ์แลนดิคฮอกกี้ลีก
สโมสรได้รับการก่อตั้งขึ้นใน ค.ศ. 1991 และเข้าร่วมแข่งขันรายการไอซ์แลนดิคฮอกกี้ลีกในทันที ที่ซึ่งพวกเขาได้ร่วมเล่นตั้งแต่แรกเริ่มก่อตั้ง และครองแชมป์ไอซ์แลนด์ 5 สมัย ซึ่งเป็นอันดับถัดจากทีมสเคทาเฟียลักอาคิวเรรา ที่ครองแชมป์ประจำลีก 15 สมัย
แชมป์ไอซ์แลนดิคฮอกกี้ลีก (5 สมัย): ค.ศ. 1999, 2000, 2006, 2007, 2009
วัดพุทธบูชา (ประเทศฝรั่งเศส)
วัดพุทธบูชา ประเทศฝรั่งเศส เป็นวัดของคณะสงฆ์เถรวาทไทย สังกัดมหานิกาย ที่ตั้งขึ้นเพื่อรองรับชุมชนชาวพุทธในประเทศฝรั่งเศส ทั้งชุมชนชาวไทย ศรีลังกา จีน กัมพูชา ลาว หรือชาวต่างชาติอื่น ๆ ที่นับถือพระพุทธศาสนา
ก่อตั้งเมื่อ 31 สิงหาคม 2547 ได้จดทะเบียนเป็นวัดถูกต้องตามกฎหมายของประเทศฝรั่งเศสตั้งแต่นั้น เป็นต้นมา คือ ASSOCIATION 1901 ENREGISTREE SOUS LE N. W595006923 / PREFECTURE DU NORD การบริหารวัดโดยมีคณะกรรมการ ประกอบด้วยคณะกรรมการ ฝ่ายสงฆ์ เจ้าอาวาส เป็นประธานอำนวยการ และพระสงฆ์ทั้งวัด เป็นกรรมการอำนวยการ กรรมการฝ่ายฆราวาสอีก 5 ท่าน เป็นกรรมการโดยการเลือกตั้ง นอกจากนั้นเป็นคณะกรรมการแต่งตั้งประจำแผนกต่าง ๆ โดย เป็นประธานที่ปรึกษาและผู้ทรงคุณวุฒิอื่น ๆ การบริหารงานของวัดพุทธบูชา วัดพุทธบูชาได้บริหารในระบบของสมาคม โดยที่ไม่หวังผลกำไรและไม่ยุ่งเกี่ยวกับทางการเมือง ระบบการบริหารใช้ตามระบบกฎหมายของประเทศฝรั่งเศส ทางสมาคมทำงานเพื่อเผยแผ่พระพุทธศาสนา การสังคมสงเคราะห์ และมีคณะกรรมการบริหารที่ถูกต้องตามที่ได้จดทะเบียนไว้เป็นที่ถูกต้อง
เลือดออก
เลือดออกหรือการตกเลือด () คือภาวะที่มีการเสียเลือดจากระบบไหลเวียน อาจเป็นการตกเลือดภายในหรือภายนอก ออกจากช่องเปิดตามธรรมชาติเช่นช่องคลอด ปาก จมูก หู ทวารหนัก หรือออกจากแผลเปิดที่ผิวหนังก็ได้
เฮฟเวนแอนด์เฮลล์ (วงดนตรี)
เฮฟเวนแอนด์เฮลล์() เป็นวงเฮฟวีเมทัลอังกฤษและอเมริกัน ในช่วงปี 2006-2010 โดยมีสมาชิกของวง แบล็ค ซับบาธเป็นผู้ตั้งวงคือ Tony Iommi และ Geezer Butler พร้อมกับอดีตสมาชิกคือ Ronnie James Dio และ ซึ่งสมาชิกของวงเฮฟเวนแอนด์เฮลล์ทุกคนเคยร่วมงานกับมาในปี 1980-1982 และอีกปีในช่วง 1991-1992 หลังจากที่วง แบล็ค ซับบาธ ออกอัลบั้มรวมเพลง "" พวกเขาจึงตัดสินใจจัดคอนเสิร์ตในปี 2007-2008 อิออมมีจึงชวนรอนนี เจมส์ ดิโอ มาร่วมวง เฮฟเวนแอนด์เฮลล์ เป็นผลงานที่แตกต่างจาก Ozzy Osbourne ชื่อของวงนำมาจากอัลบั้ม "Heaven and Hell" แต่ในปี 2010 ก็ยุบวงลงสาเหตุจาก ดิโอ เสียชีวิตจากโรคมะเร็งกระเพาะอาหาร
มหาวิทยาลัยพ็อทซ์ดัม
มหาวิทยาลัยพ็อทซ์ดัม () เป็นมหาวิทยาลัยในภูมิภาคมหานครเบอร์ลิน-บรันเดินบวร์ค ประเทศเยอรมนี เป็นที่รู้จักในระดับสากลด้านหลักสูตรการบริหารราชการ นโยบายสาธารณะ และการบริหารจัดการ
จุลสิงห์ วสันตสิงห์
ศาสตราจารย์พิเศษ จุลสิงห์ วสันตสิงห์ ผู้ทรงคุณวุฒิในคณะกรรมการคดีพิเศษด้านการเงินการธนาคาร อดีตอัยการสูงสุด เกิดวันที่ 19 พฤษภาคม พ.ศ. 2493 เป็นบุตรของ นายเมืองเริง วสันตสิงห์ (อดีตข้าราชสำนักผู้ใหญ่) และ หม่อมหลวงปานตา มาลากุล หลานลุงของ หม่อมหลวงปิ่น มาลากุล หลานอาของ ท่านผู้หญิง อรอวล อิศรางกูร ณ อยุธยา มีศักดิ์เป็นลูกพี่ลูกน้องกับ นายจิรายุ อิศรางกูร ณ อยุธยา สมรสกับ นางภัทรา วสันตสิงห์ อดีตผู้อำนวยการอาวุโส ธนาคารทหารไทย มีบุตรชาย 1 คน ชื่อ นายศิวัช วสันตสิงห์ (เอ๊ก) และมีบุตรสาว 1 คน คือ นางสาวณัฏฐา วสันตสิงห์ (ออน)
ขึ้นดำรงตำแหน่งอัยการสูงสุด ตั้งแต่วันที่ 1 ตุลาคม พ.ศ. 2552 และได้รับแต่งตั้งเป็นศาสตราจารย์พิเศษ สาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย นอกจากนี้ ได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2555 ถึงปัจจุบัน
กองทัพเรือกัมพูชา
กองทัพเรือกัมพูชา () ภาษาเขมรว่า กองทัพเชิงทึกกัมพูชา ( "กงทัพเชิงทึกกมฺพุชา") เป็นส่วนหนึ่งของกองทัพกัมพูชา มีทหารในสังกัดประมาณ 12,400 คน รวมทั้งนาวิกโยธิน บังคับบัญชาโดยเตีย วิญ และอยู่ภายใต้การสั่งการของกระทรวงกลาโหม ใน พ.ศ. 2550 กัมพูชารายงานว่ามีทหารเรือ 1,000 - 3,000 คน และมีนาวิกโยธิน 2,000 คน ทหารเรือกัมพูชาส่วนใหญผ่านการฝึกจากสถาบันวิชาการทหารเรือเวียดนาม
อาบรักทะลุมิติ
อาบรักทะลุมิติ (; จีนตัวย่อ: 画壁; จีนตัวเต็ม: 畫壁; พินอิน: Huà Bì) ภาพยนตร์แฟนตาซีสัญชาติฮ่องกง ออกฉายในปี ค.ศ. 2011
จือ เสี่ยวเหลียง บัณฑิตหนุ่มกำลังเดินทางไปเมืองหลวงเพื่อที่จะสอบจอหงวน แต่ระหว่างทางเขาก็พบและรู้สึกหลงใหลในจิตรกรรมฝาผนังชิ้นหนึ่ง ที่วัดโบราณแห่งหนึ่ง ก่อนที่จะหลุดเข้าไปในดินแดนที่อยู่ในภาพวาด ที่นั้นเขาได้พบกับโลกที่เสมือนแดนสวรรค์ที่แต่ผู้หญิงสาวสวยเต็มไปหมด และไม่มีผู้ชาย ทั้งหมดถูกปกครองโดยเหล่านางฟ้า ซึ่งเขาและผู้ชายอีกสองคน คือ มู่เซีย คนรับใช้ และเมิ่ง หลงตาน ผู้เป็นโจรป่า ต้องพบกับเรื่องราวของความรัก การต่อสู้ และบทเรียนที่ได้จากดินแดนแห่งนี้ ซึ่งมีกฎแข็งกร้าวที่ว่า ณ ที่นี่มีความใคร่ได้ แต่ห้ามมีความรัก"The Mural" หรือ "Mural" เป็นภาพยนตร์แฟนตาซีที่สร้างมาจากเรื่องสั้นของผู สงหลิง ในเรื่อง "聊齋誌異" (พินอิน: Liáozhāi zhìyì-"เรื่องประหลาดในห้องเหลียวไจ") นักเขียนชาวจีนที่มีชื่อเสียงในยุคราชวงศ์ชิง ซึ่งบทประพันธ์ของผู สงหลิง มักถูกนำสร้างมาเป็นภาพยนตร์และซีรีส์หลายต่อหลายเรื่องด้วยกัน โดยในเรื่องที่มีชื่อเสียงที่สุด คือ "A Chinese Ghost Story" หรือ "โปเยโปโลเย" ในปี ค.ศ. 1987
สำหรับในภาพยนตร์เรื่องนี้ ได้ทุนสร้างกว่า 80 ล้านบาท โดยมีนักแสดงนำ คือ เติ้งเชา ในบท จือ เสี่ยวเหลียง บัณฑิตหนุ่มผู้หลงเข้าไปในแดนนางฟ้า และซุนลี่ ในบท นางฟ้าเสาเหย้า ที่เป็นผู้เคร่งครึมและเป็นผู้คุมกฎแห่งดินแดนสวรรค์แห่งนี้ ซึ่งทั้งคู่ก็เป็นคู่สมรสกันจริง ๆ ในชีวิตจริง แต่ทว่าเมื่อเข้าฉากกันแล้ว ก็มียังมีอาการประหม่ากันอยู่
ภาพยนตร์ได้รับคำวิจารณ์ว่า ตั้งชื่อในภาษาไทยคล้ายกับภาพยนตร์ในแนวลามก โดย ซุนลี่ ที่ได้บทเด่นในเรื่อง แสดงได้ดีอยู่ส่วนหนึ่ง แต่บทตัวละครที่แสดงออกแต่น้อยแบบนี้ ก็ยากที่จะได้รับความรักอย่างเต็มร้อยจากคนดู แตกต่างโดยสิ้นเชิงกับ เจิ้งซวง นักแสดงสาวหน้าใหม่ ในบทของ มู่ตัน นางฟ้าน้อยผู้สดใสร่าเริง กล้าที่จะตามหาความรัก แสดงออกถึงความรู้สึกอย่างเปิดเผย บวกกับหน้าตาสะสวยสดใส จึงไม่ใช่เรื่องแปลกหากตัวละครตัวนี้จะเป็นขวัญใจของคนดู
โดยรวมแล้ว บรรยายกาศของเรื่องนี้คล้ายกับภาพยนตร์จีนหรือฮ่องกงในแนวเดียวกันนี้หลายเรื่องในยุคทศวรรษที่ '80 หรือ'90 ที่มุ่งให้ความบันเทิงเป็นหลัก มีฉากแอ๊คชั่น มีฉากอภินิหาร รวมถึงบทรัก และมุขตลกสลับกันไป บวกกับมีคติสอนใจบ้างเล็กน้อย ท่ามกลางการเล่าเรื่องแบบนิทานพื้นบ้าน ก็ทำให้ภาพยนตร์ดำเนินไปได้อย่างไม่น่าเบื่อ ในเรื่องของรักสามเส้า ขณะที่ฉากและเครื่องแต่งกายทำให้ดูแฟนตาซีและดูหลุดโลกไปบ้าง แต่ทว่าปัญหาของช่วงองค์สุดท้ายของเรื่อง ดูจะเกิดจากการเล่าเรื่องอันรวบรัด เหตุการณ์ต่าง ๆ เกิดขึ้นอย่างต่อเนื่อง โดยไม่ได้มีจังหวะจะโคนที่เหมาะสมและเงื่อนไขของความขัดแย้งระหว่างของตัวละคร ที่มีความเชื่อแตกต่างกัน ก็ไม่ได้เป็นไปอย่างแหลมคม และเป็นเหตุเป็นผลอย่างที่ควรจะเป็น รวมกับบทสรุปของเรื่องราวที่เกิดขึ้นอย่างคลุมเครือ ยากจะทำความเข้าใจว่าเกิดอะไรขึ้นในตอนท้ายเรื่องกันแน่ จึงทำให้ตอนจบของภาพยนตร์เป็นไปอย่างไม่ค่อยจะน่าพอใจนัก
นอกจากนี้แล้ว เทคนิคพิเศษยังไม่ได้มาตรฐาน สัตว์ประหลาดที่น่าจะแลดูน่าเกรงขาม กลับสร้างความตลกให้แก่ผู้ชมแทน
ภาพยนตร์ได้ฉายในจีนและฮ่องกงตั้งแต่กลางปี ค.ศ. 2011 แต่เข้าฉายในประเทศไทยเมื่อวันที่ 24 พฤษภาคม ค.ศ. 2012 เฉพาะโรงภาพยนตร์ในเครือเมเจอร์ซีนีเพล็กซ์เท่านั้น
ยางนา
ยางนา เป็นไม้ยืนต้นเขตร้อน สูงถึง 40-50 เมตร ในพบในประเทศไทย, กัมพูชา, ลาว และเวียดนาม นอกจากนี้ ยังมีชื่อพื้นเมืองอื่น ๆ อีก คือ กาตีล (เขมร ปราจีนบุรี) ขะยาง (ชาวบน นครราชสีมา) จ้อง (กะเหรี่ยง) จะเตียล (เขมร) ชันนา (ชุมพร) ทองหลัก (ละว้า) ยาง (กลาง,ตะวันออกเฉียงเหนือ) ยางกุง (เลย) ยางขาว (กลาง,ลำปาง) ยางควาย (หนองคาย) ยางตัง (ชุมพร,ใต้) ยางเนิน (จันทบุรี) ยางแม่น้ำ (กลาง) ยางหยวก (กลาง,หนองคาย) ราลอย (ส่วย สุรินทร์) และ ลอยด์ (โซ่ นครพนม)
ยางนาเป็นไม้ยืนต้นขนาดใหญ่สูง 40-50 เมตร ไม่ผลัดใบ ลำต้นตรง เปลือกเรียบหนาสีเทา โคนต้นมีพูพอน เรือนยอดเป็นพุ่มกลม ใบเดี่ยวรูปไข่แกมรูปหอกกว้าง ปลายใบสอบเรียว เนื้อใบหนา กว้าง 8-15 เซนติเมตร ยาว 20-35 เซนติเมตร ดอกสีชมพู ออกเป็นช่อสั้น ๆ สีน้ำตาล กลีบดอกมี 5 กลีบ โคนกลีบประสานเหลื่อมกัน ปลายกลีบบิดเวียนตามกันแบบกังหัน เกสรเพศผู้มี 25 อัน รังไข่มี 3 ช่อง ออกดอกระหว่างเดือนมีนาคม-เดือนพฤษภาคม ผลเป็นผลแห้งทรงกลม มีครีบตามยาว 5 ครีบ ปีกยาว 2 ปีก
โรงเรียนวัดนาวง (จังหวัดปทุมธานี)
โรงเรียนวัดนาวง เป็นโรงเรียนรัฐบาล ในสังกัดสำนักงานเขตพื้นที่การศึกษาประถมศึกษาปทุมธานี เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณ หมู่ ตำบลหลักหก อำเภอเมือง จังหวัดปทุมธานี เปิดสอนในระดับชั้นอนุบาล ประถมศึกษา มัธยมศึกษาตอนต้น
โรงเรียนวัดนาวง เปิดทำการสอน ตั้งแต่วันที่ 1 กรกฎาคม พ.ศ. 2481 เริ่มสอนครั้งแรกตั้งแต่ชั้นประถมศึกษาปี ที่ 1 - 4 โดยอาศัยศาลาการเปรียญวัดนาวง เป็นที่ทำการสอน ถึงปีการศึกษา 2502 จึงได้สร้างอาคารเป็นเอกเทศ มาจนถึงปัจจุบัน ในปี 2535 ได้เปิดโครงการขยายโอกาสทางการศึกษา ชั้นมัธยมศึกษาปีที่ 1 – 3 ปัจจุบันทำการสอนตั้งแต่ระดับชั้นอนุบาลปีที่ 1 จนถึงมัธยมศึกษาปีที่ 3 โดยมีปรัชญาว่า “ กิจกรรมก้าวหน้า วิชาการก้าวไกล ใฝ่ใจพัฒนา รักษาสิ่งแวดล้อม เพียบพร้อมคุณธรรม ” วัตถุประสงค์เพื่อให้นักเรียนเป็นคนดี คนเก่ง และอยู่ร่วมกันในสังคมได้อย่างมีความสุข
2.4 ระบบโครงสร้างการบริหาร 
โรงเรียนวัดนาวง แบ่งโครงสร้างการบริหารงานเป็น 4 ฝ่าย คือ ฝ่ายวิชาการ ฝ่ายงบประมาณ
ฝายบริหารบุคคล ฝ่ายบริหารทั่วไป ในการทำงาน โดยยึดผู้เรียนเป็นศูนย์กลาง
ของการพัฒนา ภายใต้ยุทธศาสตร์การพัฒนาโรงเรียน 4 ปีแห่งรากฐานสู่ 4 ปี แห่งความก้าวหน้าคือ ก้าวแห่ง
การมีส่วนร่วมพัฒนาการศึกษาก้าวแห่งมาตรฐานและคุณภาพการศึกษา ก้าวแห่งการพัฒนาการจัดการศึกษา 
ก้าวแห่งโอกาสทางการศึกษาก้าวแห่งความเป็นสากลและพลวัตของโลกและกำหนดนโยบายเป็น 5 กิจกรรม คือ ก้าวด้วยคุณธรรม ก้าวล้ำสิ่งแวดล้อม ก้าวพร้อมพลานามัย ก้าวไกลวิชาการ ก้าวสืบสานวัฒนธรรมไทย อันจะส่งผลให้นักเรียนของโรงเรียนวัดนาวงเป็นผู้มีคุณภาพถึงพร้อมด้วย ความรู้ ความสามารถ เต็มตามศักยภาพ เป็นคนดี มีระเบียบวินัยสามารถใช้เทคโนโลยีแสวงหาความรู้ต่างๆ รวมทั้งเป็นผู้ที่รักษ์เห็นคุณค่าของธรรมชาติและสิ่งแวดล้อมดังปรัชญาของโรงเรียนที่ว่า “กิจกรรมก้าวหน้า วิชาการก้าวไกล ใฝ่ใจพัฒนา รักษาสิ่งแวดล้อม เพียบพร้อมคุณธรรม”
มนุษยนิยมแบบฆราวาส
มนุษยนิยมแบบฆราวาส () เป็นปรัชญามนุษยนิยมแบบหนึ่งที่เน้นเหตุผล จริยธรรม และความยุติธรรมทางสังคมของมนุษย์ และปฏิเสธการใช้หลักคำสอนต้องเชื่อ คตินิยมเหนือธรรมชาติ วิทยาศาสตร์เทียม รวมถึงความเชื่อเรื่องไสยศาสตร์ มาเป็นพื้นฐานทางศีลธรรมและการตัดสินใจต่าง ๆ
แม้มนุษยนิยมแบบฆราวาสจะเชื่อว่ามนุษย์เป็นคนดีมีจริยธรรมและศีลธรรมได้โดยไม่จำเป็นต้องมีศาสนาหรือเชื่อเรื่องพระเจ้า แต่ก็ไม่ได้มองว่ามนุษย์เป็นสิ่งชั่วร้ายหรือดีงามมาแต่กำเนิด หรือมองว่ามนุษย์เป็นสิ่งเหนือกว่าธรรมชาติ แต่เน้นความรับผิดชอบต่อมนุษย์และผลจากการตัดสินใจ มนุษยนิยมแบบฆราวาสมีมโนทัศน์พื้นฐานว่าคตินิยมใด ๆ ไม่ว่าเกี่ยวกับศาสนาหรือการเมืองจะต้องถูกตรวจสอบเสียก่อน ไม่ใช่ยอมรับหรือปฏิเสธไปโดยง่าย จึงถือว่าการแสวงหาความจริงโดยอาศัยปรัชญาและวิทยาศาสตร์เป็นหลักนั้นเป็นสารัตถะของมนุษยนิยมแบบฆราวาส
ตู สามุต
ตู สามุต () หรืออาจารย์สกเป็นนักการเมืองชาวกัมพูชาที่นิยมคอมมิวนิสต์ เกิดประมาณ พ.ศ. 2458 เป็นหนึ่งในสมาชิกร่วมก่อตั้งพรรคคอมมิวนิสต์กัมพูชา และเป็นหัวหน้าพรรคในระยะหนึ่ง
สามุตเป็นชาวแขมร์กรอมในเวียดนามใต้และบวชเป็นพระภิกษุ ในพ.ศ. 2488 ได้เป็นอาจารย์สอนภาษาบาลีที่วัดอุณาโลมในพนมเปญ ซึ่งเป็นช่วงที่สหรัฐส่งเครื่องบินมาทิ้งระเบิดโจมตีกองทัพญี่ปุ่นทำให้มีคนตายมาก สามุตได้หนีออกไปสู่ชนบท ไปยังเวียดนามและเข้าร่วมกับเวียดมิญในที่สุด
สามุตเข้าร่วมกับพรรคปฏิวัติประชาชนเขมรซึ่งต่อมาจะกลายเป็นพรรคคอมมิวนิสต์กัมพูชาโดยร่วมมือกับเซิง งอกมิญหรืออาจารย์เมียน เขายังเป็นผู้นำสมาคมเขมรอิสระซึ่งเป็นองค์กรฝ่ายซ้ายขนาดใหญ่ที่แยกตัวมาจากเขมรอิสระ นอกจากนั้น ยังมีการจัดตั้งรัฐบาลของฝ่ายต่อต้าน สามุตได้เป็นรัฐมนตรีว่าการกระทรวงมหาดไทย
ในฐานะที่เป็นหัวหน้าองค์กรในเมืองของพรรคคอมมิวนิสต์กัมพูชาที่เวียดนามให้การสนับสนุน สามุตเป็นที่นิยมในหมู่พระภิกษุ พรรคคอมมิวนิสต์ในเมืองเป็นภาพตรงข้ามกับกลุ่มในชนบทของเซียว เฮง นโยบายของเขาจัดว่าเป็นกลาง สนับสนุนการมีอยู่ของพระมหากษัตริย์และสนับสนุนเวียดนามเหนือในการรวมเวียดนาม กลุ่มของพล พตซึ่งเป็นอดีตนักศึกษาปารีสได้เข้าร่วมกับฝ่ายของสามุต
กลุ่มชนบทของเซียวเฮงถูกปราบปรามโดยฝ่ายของพระสีหนุตั้งแต่ พ.ศ. 2502 พรรคได้ประชุมลับที่สถานีรถไฟในกรุงพนมเปญเมื่อ พ.ศ. 2503 สามุตซึ่งมีนโยบายร่วมมือกับสีหนุได้เป็นเลขาธิการทั่วไป พล พตเป็นผู้นำลำดับที่สามรองจากสามุตและนวน เจีย
สามุตหายตัวไปอย่างลึกลับในเดือนกรกฎาคม พ.ศ. 2505 ส่วนใหญ่เชื่อว่าสามุตถูกสังหารโดยตำรวจลับของสีหนุ แต่ก็มีผู้สงสัยว่าเกิดจากการจัดการของพล พตที่ต้องการตำแหน่งสูงขึ้นในพรรค พล พตออกมาปฏิเสธข้อหานี้และกล่าวว่าสามุตซึ่งออกจากบ้านไปซื้อยาให้เด็กที่ป่วยถูกจับโดยคนของลน นลและถูกสังหารในที่สุด." นักประวัติศาสตร์ เบน เคียร์แนนกล่าวว่าเขาพบหลักฐานว่าพล พตมีส่วนเกี่ยวข้องกับการตายของสามุต ในรายงานเกี่ยวกับการกำจัดศัตรูภายใน พบว่า สมเจีย เลขาธิการใหญ่ของจังหวัดกันดาลเป็นผู้ฆ่าสามุต จากนั้นสมเจียถูกกลุ่มของพล พตฆ่าใน พ.ศ. 2505.
หลังการเสียชีวิตของสามุต พล พตขึ้นเป็นผู้นำพรรคคอมมิวนิสต์ใน พ.ศ. 2506 และตัดความสัมพันธ์กับพรรคคอมมิวนิสต์เวียดนาม หันไปรับความช่วยเหลือจากจีนแทน
สวนหลวงพระราม 8
สวนหลวงพระราม 8 เป็นสวนสาธารณะในความดูแลของกรุงเทพมหานคร
สวนหลวงพระราม 8 มีขนาดพื้นที่ประมาณ 35 ไร่(0.056 ตร.กม.) ความยาว 500 เมตร อยู่บริเวณใต้สะพานพระราม 8 ฝั่งธนบุรี ติดริมแม่น้ำเจ้าพระยาทางฝั่งทิศตะวันตก จัดเป็นที่ ๆ ที่มีบรรยากาศและทิวทัศน์งดงาม สามารถมองเห็นสิ่งก่อสร้างสำคัญทางประวัติศาสตร์ของกรุงรัตนโกสินทร์ที่อยู่ฝั่งตรงข้ามได้หลายแห่ง เช่น ป้อมพระสุเมรุ, วังบางขุนพรหม, ยอดอาคารโดมของมหาวิทยาลัยธรรมศาสตร์ ซึ่งอยู่ฝั่งพระนคร และสะพานพระปิ่นเกล้า ได้อย่างชัดเจน
และมีจุดเด่น คือ พระบรมราชานุสาวรีย์ของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) ที่ทางกรุงเทพมหานครสร้างร่วมกับกรมศิลปากร สูงขนาด 3 เท่าของพระองค์จริง คือ ประมาณ 5.4 เมตร พระอิริยาบถทรงยืน ประดิษฐานบนแท่นที่ความสูงระดับเดียวกันกับราวสะพาน เพื่อเป็นสิริมงคลแก่สวนแห่งนี้ด้วย นอกจากนั้น บริเวณอาคารเฉลิมพระเกียรติข้างใต้พระบรมราชานุสาวรีย์ยังจัดให้มีห้องรวบรวมพระราชประวัติและพระราชกรณียกิจขององค์รัชกาลที่ 8 เพื่อให้ประชาชนที่สนใจพระราชประวัติเข้าไปศึกษาค้นคว้าเรื่องราวเกี่ยวกับพระองค์
สวนหลวงพระราม 8 เกิดขึ้นมาพร้อมกับสะพานพระราม 8 ตั้งแต่ปี พ.ศ. 2543 และเปิดให้ใช้ได้ในปี พ.ศ. 2545 อันเป็นโครงการในพระราชดำริของพระบาทสมเด็จพระปรมินทรมหาภูมิพลอดุลยเดช (รัชกาลที่ 9) เพื่อบรรเทาปัญหาการจราจรภายในพื้นที่กรุงรัตนโกสินทร์ ให้ระบายจากฝั่งพระนครออกสู่ฝั่งธนบุรีให้สะดวกรวดเร็วยิ่งขึ้น
พื้นที่นันทนาการริมแม่น้ำเจ้าพระยา เป็นพื้นที่ดาดแข็งตลอดแนวเพื่อรองรับการใช้งานจากคนจำนวนมากรวมทั้งยังเป็นเขื่อนป้องกันน้ำท่วมที่สามารถใช้งานได้ในหลากหลายลักษณะ เช่น เดิน วิ่ง หรือนั่งเล่น จัดกิจกรรมในงานเทศกาล จัดงานแสดงต่างๆ โดยเฉพาะกิจกรรมประเพณีที่เกี่ยวข้องกับน้ำโดยตรง เช่น การชมขบวนเรือพระราชพิธี ซึ่งประกอบด้วย ศาลาพักผ่อน และท่าเทียบเรือ
พื้นที่นันทนาการสาธารณะ แบ่งเป็นพื้นที่สวนสาธารณะติดกับคลองบางยี่ขันและพื้นที่สวนสาธารณะติดกับพื้นที่ใต้สะพานพระราม 8 โดยมีอาคารพระบรมราชานุสาวรีย์เป็นส่วนกั้น แต่สามารถเชื่อมต่อกันได้ด้วยการเดิน ใช้เป็นพื้นที่สำหรับการพักผ่อนหย่อนใจ ออกกำลังกายหรือเล่นกีฬา รวมทั้งสามารถใช้เป็นพื้นที่จัดกิจกรรมการแสดงต่าง ๆ ด้วย
ในวันเสาร์ที่ 9 มิถุนายน พ.ศ. 2555 เวลา 17.30 น. พระบาทสมเด็จพระปรมินทรมหาภูมิพลอดุลยเดช พร้อมด้วยสมเด็จพระนางเจ้าสิริกิติ์ พระบรมราชินีนาถ และสมเด็จพระเทพรัตนราชสุดา สยามบรมราชกุมารี เสด็จพระราชดำเนินไปทรงเปิดพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และสวนหลวงพระราม 8 อย่างเป็นทางการ
สนามกีฬาแห่งชาติวอร์ซอ
สนามกีฬาแห่งชาติกรุงวอร์ซอ หรือ สตาดียอนนารอดอวือ () เป็นสนามฟุตบอลตั้งอยู่ที่กรุงวอร์ซอ ประเทศโปแลนด์ โดยมากใช้ในการแข่งขันฟุตบอลและเป็นสนามกีฬาเหย้าของฟุตบอลทีมชาติโปแลนด์ สนามมีที่นั่งจุ 58,500 ที่นั่ง ถือเป็นสนามฟุตบอลที่ใหญ่ที่สุดในโปแลนด์ เริ่มก่อสร้างในปี ค.ศ. 2008 แล้วเสร็จในเดือนพฤศจิกายน ค.ศ. 2011 สนามแห่งนี้เปิดอย่างเป็นทางการเมื่อวันที่ 19 มกราคม ค.ศ. 2012 และได้แข่งขันฟุตบอลนัดแรกเมื่อวันที่ 29 กุมภาพันธ์ ค.ศ. 2012 ระหว่างฟุตบอลทีมชาติโปแลนด์กับฟุตบอลทีมชาติโปรตุเกส ที่มีผลการแข่งขันเสมอ 0-0
เขื่อนบางลาง
เขื่อนบางลาง
เป็นเขื่อนหินถมแกนดินเหนียว สูง 85 เมตร สันเขื่อนยาว 430 เมตร กว้าง 10 เมตร อ่างเก็บน้ำจุได้ 1,400 ล้านลูกบาศก์เมตร พื้นที่รับน้ำเหนือเขื่อน 2,080 ตารางกิโลเมตร หรือ 1,300,000 ไร่
ตั้งอยู่ที่ ตำบลเขื่อนบางลาง อำเภอบันนังสตา จังหวัดยะลา
โรงไฟฟ้าพลังน้ำสันติ
มีการควบคุมแบบอัตโนมัติ มีโรงไฟฟ้าขนาด 1,275 กิโลวัตต์ จำนวน 1 เครื่อง และท่อส่งน้ำยาว 1,800 เมตร สามารถผลิตพลังงานไฟฟ้าได้ปีละ 6 ล้านกิโลวัตต์ชั่วโมง สามารถสั่งการและควบคุมเดินเครื่องได้โดยตรงจากโรงไฟฟ้าเขื่อนบางลาง
หน่วยเสียง
หน่วยเสียง () เป็นองค์ประกอบพื้นฐานของภาษาพูด สัทสมาคมระหว่างประเทศนิยามหน่วยเสียงว่าหมายถึง "ส่วนที่เล็กที่สุดของเสียงที่ใช้เพื่อสร้างความหมายต่าง ๆ เมื่อเปล่งเสียงออกมา"
ในทางภาษาศาสตร์ยังมีทรรศนะแตกต่างกันว่าหน่วยเสียงเป็นอย่างไรแน่ และภาษาจำแนกออกเป็นหน่วยเสียงได้อย่างไร แต่โดยทั่วไปจะเข้าใจอย่างกว้าง ๆ ร่วมกันว่าหน่วยเสียงเป็นภาวะนามธรรมของชุดเสียงพูดที่ถือว่ามีลักษณะเหมือนกันในภาษานั้น ๆ ตัวอย่างเช่นในภาษาอังกฤษ "k" ในคำว่า kit และ skill ออกเสียงต่างกัน แต่ผู้พูดภาษาอังกฤษถือว่าเป็นเสียงเดียวกัน ดังนั้น k ในคำทั้งสองจึงถือเป็นหน่วยเสียงเดียวกันในรูป กรณีเสียงพูดต่างกันแต่ใช้หน่วยเสียงเดียวกันนี้เรียกว่าเสียงย่อย (allophone) ดังนั้นจึงถือว่าหน่วยเสียงเป็นตัวแสดงคำต่าง ๆ ออกมา
การศึกษาระบบหน่วยเสียงถือเป็นประเด็นศึกษาหลักของสัทวิทยาซึ่งเป็นสาขาหนึ่งของภาษาศาสตร์
สมัย เจริญช่าง
นายสมัย เจริญช่าง เป็นอดีตสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์หลายสมัย และอดีตประธานคณะกรรมาธิการสวัสดิการสังคม สภาผู้แทนราษฎรไทย ชุดที่ 23 ได้รับเลือกตั้งเป็น ส.ส.สมัยแรก ในปี พ.ศ. 2538
นายสมัย เจริญช่าง เกิดเมื่อวันที่ 18 มกราคม พ.ศ. 2498 สำเร็จการศึกษาระดับปริญญาตรี ครุศาสตรบัณฑิต สาขาสังคมวิทยา จากวิทยาลัยครูฉะเชิงเทรา และปริญญาโทพัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์
นายสมัย ได้รับเลือกตั้งเป็นสมาชิกสภาผู้แทนราษฎร กรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เป็นสมัยแรก ในสังกัดพรรคประชาธิปัตย์ และได้รับเลือกตั้งอีกครั้งในปี พ.ศ. 2539 ต่อมาในปี พ.ศ. 2549 ได้รับเลือกตั้งเป็นสมาชิกวุฒิสภา กรุงเทพมหานคร ซึ่งต้องพ้นจากตำแหน่งในการรัฐประหารในประเทศไทย พ.ศ. 2549 จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร เป็นสมัยที่ 3
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายสมัย ได้ลงสมัครรับเลือกตั้งอีกครั้ง แต่ไม่ได้รับเลือกตั้ง โดยแพ้ให้กับนายจิรายุ ห่วงทรัพย์ จากพรรคเพื่อไทย
นายสมัย เจริญช่าง เป็นนักวิชาการด้านศาสนาอิสลาม และได้รับแต่งตั้งเป็นรองประธานคณะกรรมการกลางอิสลามแห่งประเทศไทย และในปี พ.ศ. 2554 ได้รับแต่งตั้งเป็นตัวแทนในสภาการศึกษา
ทีวายอาร์
ทีวายอาร์ () เป็นสตูดิโออัลบั้มที่ 15 ของวงเฮฟวีเมทัล วงแบล็ค ซับบาธ วางขายในเดือน สิงหาคม 1990 โดยค่าย I.R.S. Records ชื่ออัลบั้มนี้ได้รับแรงบันดาลใจมาจาก เทพปกรณัมนอร์ส จึงทำให้ผู้ฟังคิดว่านี้เป็นเพลงที่เกี่ยวกับเทพ แต่ว่า มือเบสของวงกล่าวว่าทุกเพลงไม่มีความเกี่ยวข้องกับตำนานเทพเลย
เทียนจินแอร์ไลน์
เทียนจินแอร์ไลน์ (จีน : 天津航空)(เดิมคือ แกรนด์ไชน่าเอ็กเพรสส์แอร์) เป็นสายการบินท้องถิ่นในประเทศจีน มีสำนักงานอยู่ที่เมืองเทียนจิน ประเทศจีน ให้บริการเที่ยวบินผู้โดยสารและส่งสินค้าจากท่าอากาศยานนานาชาติเทียนจินปินไห่สู่ท่าอากาศยานอื่นในประเทศจีน
ในปี 2012, สายการบินเมีฝูงบินอายุเฉลี่ย 0.5 ปี:
พระมหากษัตริยานีสีสุวัตถิ์มุนีวงศ์ กุสุมะนารีรัตน์เสรีวัฒนา
พระมหากษัตริยานีสีสุวัตถิ์มุนีวงศ์ กุสุมะนารีรัตน์เสรีวัฒนา (; 9 เมษายน พ.ศ. 2447 — 27 เมษายน พ.ศ. 2518) พระราชธิดาในพระบาทสมเด็จพระสีสุวัตถิ์ มุนีวงศ์ ที่ต่อมาได้รับราชการฝ่ายในเป็นพระอัครมเหสีในพระบาทสมเด็จพระนโรดม สุรามฤต และได้เป็นพระราชชนนีในพระบาทสมเด็จพระนโรดม สีหนุ หลังการสวรรคตของพระราชสวามี
พระมหากษัตริยานีสีสุวัตถิ์มุนีวงศ์ กุสุมะนารีรัตน์เสรีวัฒนา พระราชสมภพเมื่อวันที่ 9 เมษายน พ.ศ. 2447 เป็นพระราชธิดาในพระบาทสมเด็จพระสีสุวัตถิ์ มุนีวงศ์ กับหม่อมเจ้านโรดม กานวิมาน นรลักข์เทวี () ขณะมีพระชนมายุ 16 พรรษา ได้เสกสมรสกับหม่อมเจ้านโรดม สุรามฤตเมื่อปี พ.ศ. 2463 ทั้งสองมีพระโอรสเพียงคนเดียวคือ หม่อมราชวงศ์นโรดม สีหนุ
ครั้นในกาลต่อมาหม่อมราชวงศ์นโรดม สีหนุ ได้รับการเลือกจากฝรั่งเศสให้สืบราชบัลลังก์ต่อจากพระบาทสมเด็จพระสีสุวัตถิ์ มุนีวงศ์ แทนสมเด็จกรมพระสีสุวัตถิ์ มุนีเรศพระเชษฐาของพระองค์ ซึ่งเป็นทายาทผู้มีสิทธิโดยตรง แต่ในปี พ.ศ. 2498 พระบาทสมเด็จพระนโรดม สีหนุได้สละราชสมบัติแก่พระราชบิดาที่ต่อมาคือพระบาทสมเด็จพระนโรดม สุรามฤต เพราะทรงตั้งพระทัยที่จะเป็นนักการเมือง การสละราชสมบัติครานั้นพระนางกุสุมะและพระราชสวามีทรงกรรแสงอย่างหนัก ครั้นพระบาทสมเด็จพระนโรดม สุรามฤตเสด็จสวรรคตในปี พ.ศ. 2503 พระบาทสมเด็จเด็จพระนโรดม สีหนุจึงเป็นประมุขแห่งรัฐสืบมา (แต่มิใช่ในฐานะพระมหาษัตริย์)
ล่วงในปี พ.ศ 2513 สมาชิกสภาแห่งชาติที่วางแผนโดยหม่อมราชวงศ์สีสุวัตถิ์ สิริมตะ ที่ลงมติถอดถอนพระบาทสมเด็จพระนโรดม สีหนุจากประมุขแห่งรัฐที่ขณะนั้นยังเสด็จเยือนต่างประเทศ โดยมีลอน นอลลงนามถอดถอนก่อนสถาปนาสาธารณรัฐเขมรขึ้น หลังจากนั้นได้เกิดเหตุการณ์พนมเปญแตก เมื่อเดือนเมษายน พ.ศ. 2518 ที่เกิดการสังหารเชื้อพระวงศ์และราษฎรกัมพูชาจำนวนมาก ส่งผลให้พระมหากษัตริยานีสีสุวัตถิ์มุนีวงศ์ กุสุมะนารีรัตน์เสรีวัฒนาเสด็จลี้ภัยออกจากกัมพูชา ก่อนเสด็จสวรรคตเมื่อวันที่ 27 เมษายนปีเดียวกัน ณ ปักกิ่ง ประเทศจีน ขณะมีพระชนมายุ 71 พรรษา
ช่วงปี พ.ศ. 2483 พระองค์ได้อุปถัมภ์ระบำเทพอัปสรขึ้นใหม่ โดยมีพระราชนัดดาพระองค์ใหญ่คือสมเด็จพระเรียมนโรดม บุปผาเทวี เป็นตัวชูโรง และเป็นนางรำที่มีชื่อเสียง
ฟุตบอลทีมชาติโปแลนด์
ฟุตบอลทีมชาติโปแลนด์ (; ) เป็นทีมฟุตบอลประจำประเทศโปแลนด์ ภายใต้การดูและของสมาคมฟุตบอลโปแลนด์ ผู้ดูแลกิจการฟุตบอลของโปแลนด์ มีสนามกีฬาเหย้าคือสนามกีฬาแห่งชาติวอร์ซอ
ฟุตบอลทีมชาติโปแลนด์ ก่อตั้งขึ้นเมื่อวันที่ 20 ธันวาคม ค.ศ. 1919 เคยทำผลงานดีสุดด้วยการคว้าอันดับ 3 ในศึกฟุตบอลโลก 1974 และ 1982 รวมทั้งคว้าเหรียญทองในกีฬาโอลิมปิกเกมส์ 1972 ส่วนในศึก ยูโร เพิ่งมีโอกาสเข้าเล่นรอบสุดท้ายครั้งแรกเมื่อปี 2008 แต่ก็ต้องร่วงตกรอบแรก ขณะที่การเข้าร่วมทำศึก ยูโร 2012 ไม่ต้องลงเล่นในรอบคัดเลือก เพราะได้เล่นรอบสุดท้ายโดยอัตโนมัติในฐานะชาติเจ้าภาพร่วม แต่ก็ลงสนามเตรียมความพร้อมมาอย่างต่อเนื่อง และสามารถเอาชนะทีมแกร่งอย่าง ไอวอรี่โคสต์, นอร์เวย์ และ อาร์เจนตินา ได้ในเกมอุ่นเครื่อง รวมทั้งเสมอกับ เยอรมัน และ กรีซ แต่ก็ไม่มีความคงเส้นคงวา เมื่อแพ้ทีมรองบ่อนอย่าง ลิทัวเนีย 0-2
รายชื่อผู้เล่นต่อไปนี้ เป็นผู้ที่ถูกเรียกตัวมายังการแข่งขันฟุตบอลโลก 2018 รอบคัดเลือก พบกับเดนมาร์ก ณ วันที่ 8 ตุลาคม พ.ศ. 2559 และอาร์มีเนีย ในวันที่ 11 ตุลาคม พ.ศ. 2559
"จำนวนลงเล่นและประตูบันทึก ณ วันที่ 11 ตุลาคม พ.ศ. 2559 ในนัดที่พบกับอาร์มีเนีย"
ไพโรจน์ เครือรัตน์
นายไพโรจน์ เครือรัตน์ อดีตรัฐมนตรีช่วยว่าการกระทรวงศึกษาธิการ ในรัฐบาลของพลเอก สุจินดา คราประยูร และอดีตสมาชิกสภาผู้แทนราษฎร จังหวัดศรีสะเกษ 5 สมัย ได้รับเลือกตั้งครั้งแรกในการเลือกตั้ง พ.ศ. 2522 ในสังกัดพรรคชาติไทย
นายไพโรจน์ เครือรัตน์ เกิดเมื่อวันที่ 4 กันยายน พ.ศ. 2466ที่จังหวัดสระบุรี เป็นบุตรคนที่ 11 ของนายภู กับนางนกแก้ว เครือรัตน์ มีพี่น้อง 12 คน สมรสกับนางอุทัยวรรณ เครือรัตน์ มีบุตรชายคือ นายธเนศ เครือรัตน์ สมาชิกสภาผู้แทนราษฎร และนายณรงค์สิทธิ์ เครือรัตน์ อดีตสมาชิกวุฒิสภา ปัจจุบันนายไพโรจน์ เสียชีวิตแล้ว
นายไพโรจน์ ได้รับปริญญาศิลปศาสตรบัณฑิตกิตติมศักดิ์ จากสถาบันราชภัฏบ้านสมเด็จเจ้าพระยา ในปี พ.ศ. 2539
นายไพโรจน์ เครือรัตน์ เป็นนักธุรกิจในจังหวัดศรีสะเกษ ต่อมาได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคชาติไทย 4 สมัย ได้รับเลือกตั้งสมัยแรกในปี พ.ศ. 2522 ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอก สุจินดา คราประยูร ในช่วงก่อนเหตุการณ์พฤษภาทมิฬ พ.ศ. 2535 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาสังกัดพรรคไทยรักไทย แต่ไม่ได้รับเลือกตั้ง โดยแพ้ให้กับนายพิทยา บุญเฉลียว จากพรรคความหวังใหม่
ชเว จี-อู
ชเว จี-อู (; ; เกิด 11 มิถุนายน 1975 พาจู เกาหลีใต้) เป็นนักแสดงหญิงชาวเกาหลีใต้ มีชื่อเสียงจากละครชุดเรื่อง "Winter Love Song (เพลงรักในสายลมหนาว)", "Beautiful Days (เพียงแค่ใจเรารักกัน)" และ "Stairway to Heaven (ฝากรักไว้ที่ปลายฟ้า)"
ชเว จี-อู จบการศึกษาจากมหาวิทยาลัยฮันยาง สาขาภาพยนตร์ เธอมีส่วนสูงถึง 175 เซนติเมตร น้ำหนัก 50 กิโลกรัม นอกจากนี้เธอยังเคยคบหากับ อี จินวุค นักแสดงหนุ่มที่มีอายุน้อยกว่าเธอถึง 6 ปี โดยภายหลังได้ประกาศแยกทางกันไปในปี ค.ศ. 2011
อะโซะบิ เสกซู
อะโซะบิ เสกซู () เป็นวงดรีมป็อปอเมริกันจากนครนิวยอร์ก เพลงของวงได้รับอิทธิพลจากแนวชูเกรซิงและในทำนองเดียวกับที่ใช้พื้นผิวและเสียงร้องแบบให้ผลกระทบหนัก ๆ และเสียงกีตาร์ สมาชิกหลักประกอบด้วยยูกิ ชิคุดะเทะ (ร้อง, คีย์บอร์ด) และเจมส์ ฮานนา (กีตาร์ ร้อง)
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
สิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 1 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1 ประกอบด้วยอำเภอเมืองสิงห์บุรี, อำเภอบางระจัน, อำเภอค่ายบางระจัน, อำเภอพรหมบุรี, อำเภอท่าช้าง, อำเภออินทร์บุรี
นอกรีต
นอกรีต () หมายถึง ไม่ประพฤติตามจารีตประเพณี เป็นคำที่ใช้เรียกทรรศนะของผู้อื่นซึ่งขัดแย้งกับทรรศนะของตน ในโลกตะวันตกคริสตจักรโรมันคาทอลิกเริ่มใช้คำนี้เพื่อหมายถึงแนวความเชื่อใด ๆ ที่ขัดแย้งกับคำสอนต้องเชื่อที่คริสตจักรกำหนด ต่อมาคำนี้ถูกใช้ในความหมายที่กว้างขึ้น คือเป็นข้อกล่าวหาที่คนกลุ่มหนึ่งใช้เรียกคนอีกฝ่ายหนึ่งที่มีความเชื่อขัดกับผู้กล่าวหา มักใช้ในกรณีที่มีการละเมิดกฎศาสนาหรือแบบแผนประเพณี ในทางการเมืองนักการเมืองหัวรุนแรงก็อาจใช้คำนี้กล่าวหาฝ่ายตรงข้าม คำนี้ยังมีความหมายโดยนัยถึงพฤติกรรมหรือความเชื่อที่อาจบ่อนทำลายศีลธรรมที่สังคมยอมรับกันอยู่ การนอกรีตต่างจากการละทิ้งความเชื่อซึ่งเป็นการละทิ้งความเชื่อทางศาสนาหรือการเมืองเดิมของตน และต่างจากความผิดฐานเหยียดหยามศาสนา ซึ่งหมายถึงการแสดงออกว่าไม่เคารพพระเป็นเจ้าหรือศาสนา แต่การนอกรีตนั้นรวมถึงการเชื่อในศาสนาแต่ต่างจากรูปแบบที่คนส่วนใหญ่ยอมรับ
ในศาสนาพุทธเรียกความเชื่อนอกรีตว่า "ติตถายตนะ" หรือ "มิจฉาทิฐิ" (ทิฏฐิ)
ติตถายตนะ 3 ได้แก่
การเลือกตั้งสมาชิกสภาผู้แทนราษฎรจังหวัดสุราษฎรธานี เขต 1 แทนตําแหน่งที่ว่าง พ.ศ. 2553
การเลือกตั้งสมาชิกสภาผู้แทนราษฎรจังหวัดสุราษฎรธานี เขต 1 แทนตําแหน่งที่ว่าง พ.ศ. 2553 เป็นการเลือกตั้งสมาชิกสภาผู้แทนราษฎรสุราษฎร์ธานี แทนที่ นายชุมพล กาญจนะ ซึ่งถูกตัดสิทธิ์จากการเมืองเป็นระยะ 5 ปี
การเลือกตั้งซ่อมสมาชิกสภาผู้แทนราษฎรเขต 1 สุราษฎร์ธานี พ.ศ. 2553 เกิดขึ้นเนื่องจาก ชุมพล กาญจนะส.ส. เดิมในพื้นที่จากการเลือกตั้งสมาชิกสภาผู้แทนราษฎรในประเทศไทย พ.ศ. 2550 ของพรรคพรรคประชาธิปัตย์ถูกตัดสิทธิ์จากการเมืองเป็นระยะ 5 ปี ทำให้ตำแหน่งในเขตนี้ ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันที่ เสาร์ 30 เมษายน พ.ศ. 2553
พรรคเพื่อไทยมีมติส่ง นาย วรวุฒิ วิชัยดิษฐ์ ลงสมัครเลือกตั้งซ่อมในครั้งนี้ ในส่วนของพรรคประชาธิปัตย์ ได้มีมติส่ง นายสุเทพเทือกสุบรรณ รองนายกของรัฐบาลนายกอภิสิทธิ์ เวชชาชีวะ
การเปิดรับสมัครมีขึ้นในวันที่ 4-8 ตุลาคม พ.ศ. 2553 ผู้สมัครทั้งหมดได้จับสลาก ปรากฏว่า นาย วรวุฒิ ได้เบอร์ 1 และนายสุเทพ 2 [1]
ในการเลือกตั้งครั้งนี้มีผู้มาใช้สิทธิทั้งหมด 187,728 คน จากผู้มีสิทธิทั้งหมด 354,873 คน คิดเป็นร้อยละ 52.9
ผลการลงคะแนนปรากฏว่า อันดับ 1 ได้แก่นายสุเทพเทือกสุบรรณ พรรคประชาธิปัตย์ ได้คะแนน 148,776 คะแนน อันดับ 2 นายสมชาย รังสิวัฒนศักดิ์ พรรคเพื่อไทย ได้ 22,404 คะแนน
สายหลักเซกิโฮกุ
รถไฟฮกไกโดสายหลักเซกิโฮกุ () เป็นเส้นทางรถไฟในจังหวัดฮกไกโด ระหว่างสถานีชิงอาซาฮิกาวะ เมืองอาซาฮิกาวะ ถึง สถานีอาบาชิริ เมืองอาบาชิริ ดำเนินงานโดย JR ฮกไกโด
แซ็งเตเตียน (แก้ความกำกวม)
แซ็งเตเตียน () เป็นภาษาฝรั่งเศสที่หมายถึง นักบุญสเทเฟน ()
แซ็งเตเตียน อาจหมายถึง:
ฟาวล์ (กีฬา)
ฟาวล์ ( ) เป็นคำศัพท์ในวงการกีฬา ใช้อธิบายถึงการกระทำของผู้เล่นที่ผิดกติกาหรือไม่เหมาะสมซึ่งตัดสินโดยผู้ตัดสิน การทำฟาวล์อาจเกิดขึ้นโดยตั้งใจหรือไม่ตั้งใจ และส่งผลให้เกิดการลงโทษบางสิ่งบางอย่างแก่ผู้เล่น
กีฬาแต่ละชนิดก็มีประเภทของฟาวล์ที่แตกต่างกันไป ตัวอย่างเช่นในบาสเกตบอล ผู้เล่นที่ถูกต้องตัวคู่ต่อสู้โดยไม่ตั้งใจเรียกว่าฟาวล์บุคคล ผู้เล่นที่ฝ่าฝืนคำสั่งผู้ตัดสินและใช้วิธีการอันผิดวิสัยของนักกีฬาก็เรียกว่าฟาวล์เทคนิค และฟาวล์บุคคลที่ทำผิดโดยเจตนาหรือร้ายแรง อันส่งผลให้ผู้เล่นต้องออกจากสนามก็เรียกว่าฟาวล์รุนแรง เป็นต้น
ธนิน มนูญศิลป์
ธนิน มนูญศิลป์ (เกิด 3 เมษายน พ.ศ. 2533) ชื่อเล่น บอมบ์ เป็นนักแสดงและนายแบบชาวไทย
ธนิน มนูญศิลป์ เกิดที่จังหวัดชลบุรี มีพี่น้อง 3 คน โดยบอมเป็นลูกคนที่ 2 มีพี่ชาย 1 คน และน้องชายอีก 1 คน บอมเป็นบุตรของนายแพทย์ธเนศ มนูญศิลป์ ศัลยแพทย์ผู้เชี่ยวชาญระบบทางเดินปัสสาวะ หัวหน้ากลุ่มงานศัลยกรรม โรงพยาบาลชลบุรี กับนางปฏิพัชร มนูญศิลป์ 
บอมจบการศึกษาระดับมัธยมศึกษาตอนต้นจากโรงเรียนอัสสัมชัญศรีราชา จบชั้นมัธยมศึกษาตอนปลายจากโรงเรียนสาธิต "พิบูลบำเพ็ญ" มหาวิทยาลัยบูรพา ก่อนเข้าศึกษาต่อในระดับอุดมศึกษา บอมได้เข้าร่วมโครงการภาษาอังกฤษช่วงซัมเมอร์ และเดินทางไปเรียนที่ประเทศอังกฤษ ปัจจุบันจบการศึกษาระดับปริญญาตรีจากคณะบริหารธุรกิจ มหาวิทยาลัยอัสสัมชัญ
บอมก้าวเข้าสู่วงการบันเทิงโดยการถ่ายโฆษณา ต่อมาได้รับบทเป็นนักแสดงรับเชิญในละครเรื่อง ลิขิตเสน่หาและละคร หนุ่มบ้านไร่กับหวานใจไฮโซ ก่อนจะก้าวมารับบทพระเอกเต็มตัวเป็นครั้งแรกในละครซีรีส์ชุด สุภาพบุรุษจุฑาเทพ ตอน "คุณชายรัชชานนท์"
บอมมีความสามารถพิเศษทั้งด้านดนตรีและกีฬา ดนตรีที่เล่นประจำ คือ เปียโน กีต้าร์ ส่วนกีฬาที่ถนัด คือ เทนนิส บาสเกตบอล นอกจากนี้บอมยังมีทักษะทางด้านภาษาอังกฤษที่ดีมากอีกด้วยปี 2556
ปี 2557
เจ้าทิพเนตร
คุณหญิงเจ้าทิพเนตร หรือ แม่เจ้าทิพเนตร์ หรือ เจ้าทิพเนตร อินทวโรรสสุริยวงศ์ (พระนามเดิม: เจ้าทิพเนตร ณ เชียงใหม่; พ.ศ. 2402—2460) เป็นภรรยาของเจ้าอินทวโรรสสุริยวงษ์ เจ้าผู้ครองนครเชียงใหม่องค์ที่ 8 ทั้งยังเป็นธิดาของเจ้ามหาเทพ ณ เชียงใหม่ โอรสองค์ที่ 7 ของพระเจ้ามโหตรประเทศ เจ้าผู้ครองนครเชียงใหม่ องค์ที่ 5
เจ้าทิพเนตร เป็นพระธิดาลำดับที่สามของเจ้ามหาเทพ กับเจ้าทิพโสม ณ เชียงใหม่ เจ้าบิดาเป็นพระโอรสในพระเจ้ามโหตรประเทศ ส่วนเจ้ามารดาเป็นบุตรเจ้าราชบุตร (ธนัญไชย ณ เชียงใหม่) และเป็นหลานของพระยาพุทธวงศ์
จำเดิมเจ้ามหาเทพ ผู้บิดา ไม่ใคร่ลงรอยกับพระเจ้ากาวิโลรสสุริยวงษ์ จนถึงขั้นวิวาท เจ้ามหาเทพจึงถูกกักไปรับราชการที่กรุงเทพมหานครหลายปี เมื่อเจ้าทิพเนตรทรงเจริญพระชันษาสมควรแก่การสมรส พระเจ้าอินทวิชยานนท์ พระชามาดาของพระเจ้ากาวิโลรสทรงเห็นควรที่จะผูกไมตรีกับพระญาติวงศ์สายพระเจ้ามโหตรประเทศ จึงทรงจัดพิธีสู่ขอเจ้าทิพเนตรแก่เจ้าสุริยะ ณ เชียงใหม่ พระโอรสที่ประสูติแต่เจ้ารินคำ ทั้งสองมีพระโอรสเพียงองค์เดียว คือ เจ้าราชวงศ์ (เลาแก้ว ณ เชียงใหม่)
ขณะที่ภัสดาเป็นเจ้าอุปราชอย่นั้น รัฐบาลสยามไม่พอใจการทำงานของเจ้าอุปราช (น้อยสุริยะ) เป็นอย่างมาก รัฐบาลสยามถึงกับต้องว่าจ้างชายาของเจ้าอุปราชคอยดูแลและกำกับตัวเจ้าอุปราช ดังโทรเลขของพระยาศรีสหเทพต่อกรมหลวงดำรงราชานุภาพเมื่อเดือนมีนาคม พ.ศ. 2443 ใจความตอนหนึ่งว่า ""...ได้จัดตั้งเบี้ยหวัดเจ้าทิพเนตร ปีละ ๕๐๐ รูเปีย เท่ากับแม่นางภัณฑารักษ์ ยกขึ้นให้เปนข้าราชการฝ่ายผู้หญิง เงินเบี้ยหวัดรายนี้ ได้บอกให้เจ้าทิพเนตรเข้าใจว่า ถ้าเจ้าอุปราชเมา หรือไม่รับราชการดี จะลดหย่อนเงินเดือนเสีย ถ้ายังไม่ฟัง ขืนเมาหรือขืนเชื่อคำคนสอพลอยุยง ให้เจ้าทิพเนตรฟ้องต่อข้าหลวงใหญ่ อนึ่งเงินค่าตอไม้ แม่ปิง แม่ฮ่องสอน ซึ่งเจ้าผู้ครองเมืองเก็บได้ จะยกเอาเปนของหลวง...""
ครั้นเมื่อเจ้าสุริยะ ได้ตำแหน่งเป็นเจ้าผู้ครองนครเชียงใหม่ในปี พ.ศ. 2444 เจ้าทิพเนตรจึงเป็นภรรยาเอกของเจ้าผู้ครองนครเชียงใหม่
เจ้าทิพเนตร ได้ถึงแก่พิราลัยเมื่อ พ.ศ. 2462 ณ คุ้มเจ้าราชวงศ์เลาแก้ว ณ เชียงใหม่
เจ้าทิพเนตร ในฐานะที่เป็นเจ้านายในนครเชียงใหม่ ได้เล็งเห็นถึงความสำคัญของการพัฒนาเมือง และความเจริญทางเศรษฐกิจ จึงได้จัดตั้งตลาดสดขึ้นเมื่อปี พ.ศ. 2442 โดยใช้ชื่อว่า ""ตลาดทิพเนตร"" ซึ่งเจ้านายฝ่ายเหนือหลายท่าน ได้ร่วมบริจาคทรัพย์ในการก่อสร้าง
ในทางศาสนา เจ้าทิพเนตร มีความเลื่อมใสในพุทธศาสนา โดยได้บริจาคทรัพย์สร้างกุฏิที่วัดหอธรรม จำนวน 2 หลัง ในปี พ.ศ. 2453 เพื่อเป็นการทำนุบำรุงศาสนา
วอลเลย์บอลเวิลด์กรังด์ปรีซ์ 2012
วอลเลย์บอลเวิลด์กรังด์ปรีซ์ 2012 เป็นการแข่งขันวอลเลย์บอลหญิงจำนวน 16 ทีม เริ่มทำการแข่งขันตั้งแต่วันที่ 8 มิถุนายน 2012 โดยรอบสุดท้ายจะจัดขึ้นที่ ศูนย์กีฬาในร่มหนิงป่อ เบ่ยหลุน, หนิงป่อ (Beilun Sports and Arts Centre) หนิงปอ สาธารณรัฐประชาชนจีน
จีนไทเป ชนะการแข่งขันด้วยคะแนนรวม 141–138
ประเทศจีน (เจ้าภาพ) และ 5 ทีมแรกในรอบคัดเลือกจะผ่านเข้าแข่งขันในรอบสุดท้าย
การรีดเอาทรัพย์
การรีดเอาทรัพย์ () เป็นความผิดอาญาประกอบด้วยการข่มขู่ว่าจะเปิดเผยต่อบุคคลที่สามหรือสาธารณชนซึ่งข้อความจริงอันเป็นสาระสำคัญหรือข้อความอันเป็นเท็จเกี่ยวเนื่องกับบุคคล ครอบครัวของบุคคล หรือสมาคมของบุคคลนั้น เว้นแต่บุคคลนั้นจะยอมตามข้อเรียกร้อง ความผิดนี้อาจเรียกว่าเป็นการข่มขืนใจ (coercion) โดยมีการข่มขู่ว่าจะทำร้ายร่างกาย จะดำเนินคดี หรือเพื่อบังคับให้ส่งเงินทรัพย์สินมาให้ ทั้งนี้ เป็นชื่อฐานความผิดตามกฎหมายของแคว้นอังกฤษและเวลส์กับแคว้นไอร์แลนด์เหนือของสหราชอาณาจักร ประเทศญี่ปุ่น ประเทศไทย ประเทศเยอรมนี รัฐวิกตอเรียของประเทศออสเตรเลีย และสหรัฐอเมริกา กับทั้งใช้เรียกความผิดอื่น ๆ ทำนองเดียวเพื่อความสะดวกปาก แต่ไม่ได้เป็นศัพท์กฎหมายในกฎหมายอังกฤษจนกระทั่งปี 2511
ชื่อความผิดนี้ในภาษาอังกฤษมีที่มาจากชาวอังกฤษซึ่งอาศัยอยู่ตามตะเข็บชายแดนประเทศสกอตแลนด์และมักให้ทรัพย์สินเงินทองแก่หัวหน้าเผ่าชาวสกอต เพื่อแลกกับการคุ้มครองพวกตนจากเหล่าโจรปล้นชิงวิ่งราว
การรีดเอาทรัพย์อาจนับว่าเป็นการกรรโชก (extortion) รูปแบบหนึ่ง แม้โดยปรกติแล้ว คำ "รีดเอาทรัพย์" กับ "กรรโชก" เป็นไวพจน์ของกันและกัน แต่ในทางกฎหมาย การกรรโชกมุ่งหมายถึงการเอาไปซึ่งทรัพย์สินของบุคคลอื่นโดยข่มขู่ว่าจะทำอันตราย อนึ่ง การรีดเอาทรัพย์นั้นยังหมายถึง การข่มขู่บุคคลอื่นมิให้ประกอบอาชีพตามกฎหมาย การเขียนหนังสือว่าร้าย การเขียนหนังสือชี้ชวนให้ละเมิดอาญาบ้านเมือง ตลอดจนการข่มขู่เพื่อเรียกให้ชำระหนี้สินค้าง บางรัฐในสหรัฐอเมริกากำหนดองค์ประกอบความผิดฐานรีดเอาทรัพย์ว่าต้องเป็นการข่มขู่โดยทำเป็นหนังสือ เพื่อแยกความผิดฐานนี้กับฐานอื่น ๆ
คำ "blackmail" ในภาษาอังกฤษนั้น เดิมเป็นคำหนึ่งในบรรดาคำทั้งหลายที่ใช้เรียก "ส่วย" (tribute) หรือที่ปัจจุบันมักเรียกว่า "ค่าคุ้มครอง" (protection racket) ซึ่งชาวอังกฤษและสกอตที่อยู่อาศัยตามแนวชายแดนต้องจ่ายให้แก่อันธพาลตามชายแดน (Border Reivers) เพื่อแลกกับการคุ้มครองให้พ้นจากการถูกเกะกะระรานและก่อกวนรังแกต่าง ๆ คำ "mail" นั้นมาจากคำในภาษาอังกฤษมัชฌิมยุคว่า "male" หมายความว่า ส่วย หรือค่าเช่า ซึ่งอาจจ่ายเป็นทรัพย์สิ่งของหรือแรงงานก็ได้ ส่วยเช่นนี้จึงเรียกว่า "ส่วยมืด" (reditus nigri ซึ่งแปลเป็นภาษาอังกฤษว่า black mail) ตรงกันข้ามกับส่วยที่จ่ายเป็นเงิน (silver) หรือเงินตรา (money) เรียก "ส่วยขาว" (reditus albi หรือ blanche firmes ซึ่งแปลเป็นภาษาอังกฤษว่า white rent)
อนึ่ง ชาลส์ แม็กเคย์ (Charles Mckay) เสนอว่า คำ "blackmail" อาจมาจากคำประสมในภาษาแกลิกแบบสกอตระหว่าง "blathaich" (คุ้มครอง) กับ "mal" (ส่วย) หมายความว่า ค่าคุ้มครอง ซึ่งเป็นธรรมเนียมในที่ราบสูงและชายแดนของสกอตแลนด์
ฟ้าทะลายโจร (รายการโทรทัศน์)
ฟ้าทะลายโจร () เป็นรายการผ่านสถานีโทรทัศน์ฟ้าวันใหม่ ออกอากาศครั้งแรกเมื่อวันที่ 12 ธันวาคม พ.ศ. 2554 ผู้ดำเนินรายการคือ จั๊ด-ธีมะ กาญจนไพริน และ พัสณช เหาตะวานิช โดยมีเนื้อหาการวิพากษ์วิจารณ์ทางการเมืองของรัฐบาล ชื่อรายการมีที่มาจากสมุนไพรไทยชื่อเดียวกัน ห้างขายยาก็คือ ฟ้าวันใหม่ รายการมีสโลแกนว่า "สังคมเจ็บป่วย รักษาด้วยภูมิปัญญาไทย" มีคำโปรยท้ายชื่อรายการว่า "แก้ไข้ ลดการกระหายอำนาจ"
อาการค้าง
อาการค้าง หรือเรียกทับศัพท์ว่า แฮ็ง () หรือ ฟรีซ () คือภาวะหยุดนิ่งของโปรแกรมคอมพิวเตอร์เอกเทศหรือทั้งระบบ ไม่ตอบสนองต่อสัญญาณรับเข้าใด ๆ อุบัติการณ์ทั่วไปที่เกิดกับระบบคอมพิวเตอร์ที่มีส่วนต่อประสานกราฟิกกับผู้ใช้คือ หน้าต่างของโปรแกรมที่ค้างจะคงหยุดนิ่งบนจอภาพ และแม้ว่าตัวชี้เมาส์จะสามารถขยับได้ ไม่ว่ากดแป้นพิมพ์หรือคลิกเมาส์ก็ไม่ส่งผลอันใดต่อหน้าต่างของโปรแกรมที่ค้างนั้น ตัวชี้เมาส์ก็อาจยังคงแสดงอยู่ว่ากำลังรอให้ปฏิบัติการเสร็จสิ้น โดยแสดงเป็นรูปนาฬิกาทรายหรือตัวชี้แบบหมุนเป็นต้น
ระบบปฏิบัติการสมัยใหม่ได้จัดเตรียมหนทางให้ผู้ใช้สามารถหยุดทำงานโปรแกรมที่ค้างได้โดยไม่ต้องรีบูตหรือล็อกเอาต์ สำหรับอาการค้างที่รุนแรงมากกว่าซึ่งส่งผลต่อทั้งระบบ ไม่มีหน้าต่างของโปรแกรมใดที่ตอบสนองต่อแป้นพิมพ์หรือเมาส์ และตัวชี้เมาส์ก็มักจะหยุดนิ่งบนจอภาพด้วย กรณีเช่นนี้มีหนทางเดียวที่จะแก้ปัญหาระบบค้างคือต้องรีบูตเครื่องใหม่ด้วยวิธีการตัดพลังงาน (power cycling) โดยปิดแล้วเปิดใหม่หรือกดปุ่มรีเซ็ต
ฮาร์ดแวร์สามารถทำให้คอมพิวเตอร์ค้าง เนื่องจากมันทำงานขาด ๆ หาย ๆ หรือเข้ากันไม่ได้กับฮาร์ดแวร์อื่นในคอมพิวเตอร์นั้น (อาจเกิดหลังจากอัปเกรด) ฮาร์ดแวร์ก็อาจทำงานบกพร่องได้เมื่อเวลาผ่านไปเนื่องจากความเสียหายจากฝุ่นหรือความร้อน
อาการค้างสามารถเกิดขึ้นได้ เนื่องจากโปรแกรมเมอร์วางเงื่อนไขการหยุดทำงานวงวนไม่ถูกต้อง หรือลืมที่จะยอมให้งานอื่นกระทำผ่านไปก่อน พูดอีกนัยหนึ่งคือ อาการค้างที่เกี่ยวกับซอฟต์แวร์ เกิดจากการรอเหตุการณ์จากเทร็ดที่ไม่มีการตอบสนองกลับมา เรียกอีกอย่างว่าวงวนไม่รู้จบ
อีกสาเหตุหนึ่งอาจเกิดจากเงื่อนไขแข่งขัน (race condition) ในการสื่อสารระหว่างกระบวนการ นั่นคือกระบวนการที่หนึ่งได้ส่งสัญญาณไปยังกระบวนการที่สองแล้วหยุดรอการตอบรับ ถ้ากระบวนการที่สองยังไม่ว่าง สัญญาณนั้นจะถูกพักไว้จนกว่ากระบวนการจะสามารถทำงานนี้ได้ อย่างไรก็ตาม ถ้ากระบวนการที่สองไม่ว่างเนื่องจากได้ส่งสัญญาณไปยังกระบวนการที่หนึ่งแล้วหยุดรอการตอบรับเช่นกัน กระบวนการทั้งสองก็จะไม่สามารถทำงานต่อไปได้อีก เพราะต่างก็รอการตอบรับซึ่งกันและกันและไม่มีสัญญาณใดส่งกลับ เหตุการณ์เช่นนี้เรียกว่าภาวะติดตาย (deadlock) ถ้ากระบวนการทั้งสองไม่สามารถขัดจังหวะได้ มันก็จะค้างและจำต้องหยุดทำงานโปรแกรม และถ้าอย่างน้อยกระบวนการหนึ่งเป็นกระบวนการวิกฤตบนเคอร์เนล ระบบทั้งหมดอาจค้างและจำต้องรีสตาร์ตเครื่องใหม่
คอมพิวเตอร์อาจดูเหมือค้างซึ่งในความจริงคือมันประมวลผลได้ช้ามาก สาเหตุของการประมวลผลช้าเช่น หลายโปรแกรมกำลังทำงานในเวลาเดียวกันมากเกินไป หน่วยความจำ (แรม) ไม่พอเพียงหรือแตกกระจาย การเข้าถึงฮาร์ดแวร์ช้า (โดยเฉพาะอุปกรณ์ทางไกล) ส่วนต่อประสานของระบบช้า เป็นต้น นอกจากนี้ยังอาจเกิดจากโปรแกรมซ่อนตัวอาทิสปายแวร์ซึ่งลอบติดตั้งเข้าสู่ระบบ
กองทัพสาธารณรัฐเกาหลี
กองทัพสาธารณรัฐเกาหลี (ฮันกึล: 대한민국 국군; ฮันจา: 大韓民國國軍) ประกอบด้วยกองทัพบก กองทัพเรือ และกองทัพอากาศ
กองทัพเกาหลีใต้ แบ่งส่วนราชการเหล่าทัพดังนี้
กองทัพประชาชนเกาหลี
กะเทย (ชีววิทยา)
กะเทย () ในทางชีววิทยา หมายถึง สิ่งมีชีวิตที่มีอวัยวะสืบพันธุ์ของทั้งเพศหญิงและเพศชายอยู่ในตัวเดียวกัน หรือมีอวัยวะเพศแบบก่ำกึ่งบอกไม่ได้แน่ว่าเป็นผู้หญิงหรือชาย หรือบางอวัยวะเป็นชาย บางอวัยวะเป็นหญิง
กะเทยพบได้ในสิ่งมีชีวิตทั่วไปในอัตราที่แตกต่างกัน ในคนพบกะเทยได้เป็นส่วนน้อยแต่ในพืชและสัตว์หลายชนิดเป็นกะเทยทั้งหมดหรือเป็นกะเทยเป็นส่วนใหญ่ ในพืชการการผสมพันธุ์จะเกิดในดอกเดียวกัน ต้นเดียวกัน หรือข้ามต้นก็ได้ สัตว์ที่มีกำเนิดเป็นกะเทย เช่น ไส้เดือน หอยทาก ปลาบางชนิด ไส้เดือนแต่ละตัวมีทั้งอวัยวะเพศตัวผู้และตัวเมีย เวลาผสมพันธุ์ต้องผสมกับอีกตัวหนึ่ง โดยที่แต่ละตัวเป็นทั้งตัวผู้และตัวเมียพร้อมกัน อย่างไรก็ดีด้วยเหตุผลทางวิวัฒนาการสิ่งมีชีวิตมักมีกลไกป้องกันมิให้เกิดการปฏิสนธิในตนเอง (self-fertilization)
ถ้ามีทั้งอวัยวะเพศหญิงและอวัยวะเพศชายอยู่ในคนเดียวกัน เรียกว่า "กะเทยแท้" แต่ถ้าอวัยวะเพศเป็นแบบครึ่งหญิงครึ่งชาย หรือบางอวัยวะเป็นหญิงบางอวัยวะเป็นชาย เรียกว่า "กะเทยเทียม"
กะเทยแท้ (true hermaphrodite) ที่รู้จักกันเป็นส่วนใหญ่เป็นหมัน มีอวัยวะเพศภายนอกก่ำกึ่ง แต่ก็มักจะดูคล้ายไปทางเพศใดเพศหนึ่ง ที่สำคัญคือมีทั้งอัณฑะและรังไข่ บางคนอาจมีรังไข่อยู่ข้างหนึ่งของตัว อีกข้างหนึ่งเป็นอัณฑะ หรือบางคนมีก้อนตรงตำแหน่งของรังไข่ บางคนอาจมีลักษณะของร่างกายภายนอกเป็นหญิงซีกหนึ่งอีกซีกหนึ่งเป็นชาย ความผิดปกตินั้นอาจมีสาเหตุมาจากโครโมโซมบางส่วนผิดปกติไปในขณะที่ทารกเจริญเติบโตอยู่ในครรภ์มารดาก็ได้ กะเทยแท้จึงไม่เป็นกรรมพันธุ์
ตัวอย่างของกะเทยแท้มีให้เห็นน้อยมาก มีตัวอย่างจากทหารชาวอิตาลีนายหนึ่งชื่อ "ดาเนียล เบิร์กแฮมเมอร์" แต่งงานกับภรรยามา 7 ปี และมีชีวิตสมรสตามปกติแต่ไม่มีบุตร อวัยวะเพศชายของเขาปกติ คืนหนึ่งก่อนเข้านอนเขารู้สึกว่ามีอะไรดิ้นอยู่ในท้อง ต่อมาอีกหนึ่งชั่วโมงก็คลอดลูกออกมาเป็นผู้หญิง เขาสารภาพว่าตนเองได้ปกปิดเป็นความลับตลอดมาว่าร่างกายของเขาซีกหนึ่งเป็นชาย อีกซีกหนึ่งเป็นผู้หญิง เขาเคยมีความสัมพันธ์ทางเพศกับผู้ชายเพียงครั้งเดียวเท่านั้นก็ตั้งครรภ์ หลังจากคลอดลูกแล้ว เขาสามารถให้ลูกดูดนมได้จากเต้านมข้างขวา ซีกตัวข้างขวาของเขาเป็นผู้หญิง ซีกซ้ายเป็นผู้ชาย
กะเทยเทียมเพศชายมีหลายชนิด แต่ที่แน่ๆ ต้องมีโครโมโซมวายและต้องมีอัณฑะ หากแบ่งกะเทยเทียมแล้วสามารถแบ่งออกเป็น 7 กลุ่ม
อาตามิ
อาตามิ () เป็นเมืองตั้งอยู่ทางทิศตะวันออกของจังหวัดชิซูโอกะ ประเทศญี่ปุ่น มีขนาดพื้นที่ทั้งสิ้น 61.56 ตารางกิโลเมตร ในปี ค.ศ. 2010 มีจำนวนประชากร 39,755 คน
โกเต็มบะ
โกเต็มบะ () เป็นเมืองในจังหวัดชิซูโอกะ ประเทศญี่ปุ่น ทางทิศตะวันออกเฉียงใต้ของภูเขาไฟฟูจิ ในปี ค.ศ. 2010 มีจำนวนประชากร 88,523 คน
สหพันธ์กีฬาเมืองเรยคยาวิค
สหพันธ์กีฬาเมืองเรยคยาวิค (; อักษรย่อ: ÍBR) เป็นสหพันธ์สโมสรกีฬาในเรคยาวิก ซึ่งได้ก่อตั้งขึ้น ณ วันที่ 31 สิงหาคม ค.ศ. 1944 โดยมีเจ้าหน้าที่สมาชิก ÍBR 66 คน ซึ่งมีพันธมิตรมอบเงินอุดหนุน รวมถึงรางวัลให้แก่สมาชิกที่มีการประสานงานกับเมืองเรคยาวิก ซึ่งองค์กรนี้เป็นส่วนหนึ่งที่สำคัญของสหพันธ์กีฬาและโอลิมเปียแห่งประเทศไอซ์แลนด์
สหพันธ์กีฬาเมืองเรยคยาวิค จัดเป็นสหพันธ์กีฬาที่รวบรวมสมาคมกีฬาต่าง ๆ ทั่วประเทศรวมทั้งสิ้น 70 สถาบัน และมีผู้ลงทะเบียนเข้าร่วมฝึกซ้อมกว่า 30,000 คน
ปรีดา พัฒนถาบุตร
ปรีดา พัฒนถาบุตร อดีตรัฐมนตรีว่าการทบวงมหาวิทยาลัย รัฐมนตรีประจำสำนักนายกรัฐมนตรี , รัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎร จังหวัดเชียงใหม่ ในปี พ.ศ. 2557 เขาถูกกล่าวถึงในสื่อมวลชนจากการคำนวณผลการออกสลากกินแบ่งรัฐบาลได้แม่นยำหลายงวดติดต่อกัน
ปรีดา พัฒนถาบุตร เกิดเมื่อปี พ.ศ. 2470 ในครอบครัวเชื้อสายพม่า เป็นบุตรของดาบแดง พัฒนถาบุตร (หม่องพะอู) อดีตครูประชาบาล ต่อมาลาออกมาทำงานการเมืองท้องถิ่น กับบัวจันทร์ พัฒนถาบุตร เป็นบุตรคนเล็กจากพี่น้องทั้งหมด 7 คน หนึ่งในพี่สาวของเขาคือ หม่อมธาดา ขุนศึกเม็งราย พระชายาในเจ้าฟ้าขุนศึกเม็งรายแห่งเชียงตุงหนึ่งในพี่ชายเขาคือ พลโท กอบกุล พัฒนถาบุตร บิดา พลโท ภราดร พัฒนถาบุตร อดีตเลขาธิการสำนักงานสภาความมั่นคงแห่งชาติ ด้านครอบครัวปรีดาสมรสกับนางเรือนแก้ว (สกุลเดิม ปิงเมือง) มีบุตรธิดา 6 คน
ปรีดา เข้ารับการศึกษาที่โรงเรียนยุพราชวิทยาลัย จังหวัดเชียงใหม่ และศึกษาต่อที่โรงเรียนเตรียมอุดมศึกษา จากนั้นเรียนต่อระดับปริญญาตรีทึ่คณะวิศวกรรมศาสตร์ จุฬาลงกรณ์มหาวิทยาลัย
ปรีดา เข้าทำงานที่การไฟฟ้าส่วนภูมิภาค จนได้รับตำแหน่งสูงสุดคือ ผู้อำนวยการเขตภาคเหนือ ต่อมาในปี พ.ศ. 2501 จึงลาออกมาลงสมัครรับเลือกตั้งสมาชิกสภาเทศบาลนครเชียงใหม่ จนได้รับแต่งตั้งเป็นนายกเทศมนตรีนครเชียงใหม่หลายสมัย ต่อมาได้รับเลือกตั้งเป็นสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 เป็นสมัยแรก ในนามพรรคสหประชาไทย ที่มีถนอม กิตติขจร เป็นหัวหน้าพรรค ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งเป็นสมัยที่สอง ในสังกัดพรรคสันติชน ซึ่งเขาเป็นรองหัวหน้าพรรค ต่อมาได้ย้ายมาสังกัดพรรคกิจสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
ปรีดา ได้รับแต่งตั้งเป็นรัฐมนตรีสมัยแรก ในรัฐบาลของหม่อมราชวงศ์คึกฤทธิ์ ปราโมช (ครม.36) ในช่วงปี พ.ศ. 2518 โดยตำรงตำแหน่งรัฐมนตรีประจำสำนักนายก มีเลขานุการคือ ทักษิณ ชินวัตร ต่อมาในรัฐบาลของเปรม ติณสูลานนท์ ได้รับแต่งตั้งเป็นรัฐมนตรีช่วยว่าการเกษตรเกษตรและสหกรณ์ (ครม.42) และเป็นรัฐมนตรีว่าการทบวงมหาวิทยาลัย (ครม.43)
ปรีดา เคยรับตำแหน่งหัวหน้าพรรคเสรีนิยม ในระยะสั้นๆ ก่อนจะประกาศวางมือทางการเมืองก่อนปลดเกษียณตั้งแต่ปี พ.ศ. 2529 แต่ก็ยังอยู่ในการเมืองปี 2547 ออกหนังสือ ชื่อ ครูการเมือง
คณะบริหารธุรกิจ มหาวิทยาลัยเทคโนโลยีราชมงคลธัญบุรี
คณะบริหารธุรกิจ มหาวิทยาลัยเทคโนโลยีราชมงคลธัญบุรี มีสาขาวิชาที่เปิดสอนทั้งในระดับปริญญาบัณฑิตและระดับบัณฑิตศึกษาดังต่อไปนี้ปัจจุบันคณะบริหารธุรกิจรับผิดชอบการเรียนการสอนในระดับปริญญาตรีและระดับบัณฑิตศึกษา ในสาขาวิชาต่าง ๆ ดังนี้
โรงเรียนอนุบาลเด่นหล้า
โรงเรียนอนุบาลเด่นหล้า (Denla Kindergarten) ก่อตั้งขึ้นในปี พ.ศ. 2522 ตั้งอยู่บน ถนนเพชรเกษม ปากซอยหมู่บ้านเศรษฐกิจ โดยอาจารย์อารย์ ปาลเดชพงศ์ โดยเปิดการเรียนการสอนในระดับชั้นเตรียมอนุบาล ถึงชั้นอนุบาล 3
โรงเรียนเด่นหล้า พระราม 5 (Denla Rama V School) ก่อตั้งขึ้นในปี พ.ศ. 2549 ตั้งอยู่บนถนนนครอินทร์ อำเภอบางกรวย จังหวัดนนทบุรี
โรงเรียนนานาชาติเด่นหล้า (Denla British School) เปิดการเรียนการสอนในปี พ.ศ. 2560 ตั้งอยู่บนถนนราชพฤกษ์ อำเภอปากเกร็ด จังหวัดนนทบุรี
กองทัพปลดปล่อยประชาชน
กองทัพปลดแอกประชาชน ( ; ) เป็นกองทัพของสาธารณรัฐประชาชนจีน และเป็นกองทัพที่ใหญ่ที่สุดในโลก
กองทัพปลดแอกประชาชนจีนก่อตั้งขึ้นเมื่อวันที่ 1 สิงหาคม ค.ศ. 1927 และมีการเฉลิมฉลองเป็นประจำทุกปี หรือเรียกว่า วันกองทัพสาธารณรัฐประชาชนจีน กองทัพปลดแอกประชาชนเป็นส่วนหนึ่งของพรรคคอมมิวนิสต์จีน (CPC) สัญลักษณ์ของกองทัพปลดแอกประชาชนประกอบด้วยดาวแดงและมีอักษรจีน "แปด-หนึ่ง" (จีน: 八一) หมายถึง การกบฏฉาง ในวันที่ 1 สิงหาคม 1927
ฟุตบอลชิงแชมป์แห่งชาติยุโรป 2012 กลุ่มเอ
กลุ่มเอ ของ ฟุตบอลชิงแชมป์แห่งชาติยุโรป 2012 เริ่มต้นเมื่อ 8 มิถุนายน และสิ้นสุดในวันที่ 16 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้"ทุกนัดการแข่งขันจะเป็นเวลาในเขต "
กองทัพปากีสถาน
กองทัพปากีสถาน เป็นกำลังทหารของประเทศปากีสถาน เป็นกองทัพที่ใหญ่ที่สุดอันดับเจ็ดของโลกในแง่กำลังประจำการ กองทัพประกอบด้วยสามเหล่าหลัก คือ กองทัพบก กองทัพเรือ (ซึ่งรวมนาวิกโยธินปากีสถาน) และกองทัพอากาศ ร่วมกับกำลังกึ่งทหารและกำลังกองพลแผนยุทธศาสตร์
ปากีสถานได้เปิดความสัมพันธ์ทางทหารกับสาธารณรัฐประชาชนจีน รวมถึงการพัฒนาและความร่วมมือการวิจัยเพื่อเพิ่มประสิทธิภาพของระบบการทหาร เช่น เจเอฟ17-ทันเดอร์ เค-8 คาราคอรัม และอื่นๆ จีนเป็นประเทศผู้ผลิตชั่นนำในการสงออกอุปกาณ์ทางทหารไปยังปากีสถาน ประเทศทั้งสองยังให้ความร่วมมือกันพัฒนาอาวุธนิวเคลียร์ และ โครงการอวกาศ กองทัพปากีสถานยังมือความสัมพันธ์ทางทหารกับกองทัพสหรัฐอเมริกา และ เป็นพันธมิตรนาโต้ที่มิใช่รายใหญ่ของสหรัฐอเมริกา และยังเป็นประเทศหลักในการนำเข้าอุปกรณ์ทางทหารจากประเทศจีนและสหรัฐอเมริกา
ลิซา ดามาโต
ลิซา ดามาโต (Lisa D'Amato) คือ 
นางแบบแฟชั่นชาวอเมริกัน 
และเป็นผู้เข้าแข่งขันที่ได้รับตำแหน่งชนะเลิศ 
ในฤดูกาลที่ 17 
ของรายการอเมริกาส์เน็กซ์ท็อปโมเดล